[{"text_idx": "#000002", "text": "Lihula Raamatukogus on avatud nukuna\u0308itus"}, {"text_idx": "#000003", "text": "AvalehtKultuurLihula Raamatukogus on avatud nukuna\u0308itus"}, {"text_idx": "#000004", "text": "Maikuu esimesest reedest on Lihula raamatukogus avatud nukuna\u0308itus, kus huvilised saavad vaadata kaunites riietes Barbiesid, aga ka teise ringi poodidest \u201epa\u0308a\u0308stetud\u201d ja korda tehtud nukke. Na\u0308ituse krooniks on aga kaks mo\u0303isaaegset nukku, mis pa\u0308rinevad Matsalus elava parunessi Renate von der Pahleni erakogust."}, {"text_idx": "#000005", "text": "Eili, Elje ja Elmi on kolm o\u0303de, kes ko\u0303ik armastavad o\u0303mblemist ja nukke. Vo\u0303ib o\u0308elda, et naiste u\u0308hine hobi pa\u0308rineb nende emalt, kes oli meeste u\u0308lero\u0303ivaste ra\u0308tsep. Oma esimese nukukleidi o\u0303mbles Eili Laos nelja-aastaselt. \u201eTa\u0308napa\u0308eva lapsed, tu\u0308drukud, ei oska enam nukkudega ma\u0308ngida, millest on va\u0308ga kahju,\u201d u\u0308tleb Eili, kelle so\u0303nul saab nuku abil imiteerida neid tegevusi, mida vanemadki teevad. Rollima\u0308ngude ma\u0308ngimine o\u0303petab lapsi teistega arvestama ja lahkhelisid pigem so\u0303nadega lahendama, nukuriiete o\u0303mblemine arendab aga peenmotoorikat ja loovust."}, {"text_idx": "#000006", "text": "Naiste kirg nukkude vastu on aga nii suur, et nii mo\u0303nigi ma\u0308nguasi, mis teise ringi poes nukrutseb, viiakse koju, pestakse hoolikalt puhtaks ning riietatakse taas ilusatesse ka\u0308sito\u0308o\u0308na valminud ro\u0303ivastesse. \u201eKord ka\u0308isin kasutatud asjade kaupluses niisama ringi vaatamas, kui u\u0308hta\u0308kki na\u0308gin aegu na\u0308inud nukku. Mul oli nii kahju, et sellega ei tahtnud keegi ma\u0308ngida \u2013 oli teine ju nii must, ra\u0308pane, juuksed salkus ja riidedki koledad, et tundsin, et pean ta omale vo\u0303tma,\u201d ra\u0308a\u0308kis Eili, kes kohemaid nuku ka ostis ja koju to\u0303i. \u201ePesin ta ilusti a\u0308ra ja enna\u0308e, mustad juuksed said u\u0308hta\u0308kki valgeks ning nuku na\u0308gugi oli oluliselt ilmekam kui enne.\u201d"}, {"text_idx": "#000007", "text": "Selle jutu peale to\u0303i Lihula raamatukoguhoidja Ulvi Po\u0303hako va\u0308lja kaks lastetoas olnud nukku, mis olid samuti pa\u0308evina\u0308inud. \u201eKas sa tahaksid need vormi ajada?\u201d ku\u0308sis Ulvi Eililt. \u201eAga miks mitte? Pa\u0308rast u\u0308tled, et need pole need samad nukud,\u201d naljatles Eili. Nii saidki nukud Eilile kaasa antud ning lepiti u\u0308hiselt kokku, et maikuu lo\u0303pupoole, kui nukud on korda tehtud, korraldatakse u\u0308ks to\u0308o\u0308tuba, kus ko\u0303ik huvilised saavad o\u0303ppida nukuriiete meisterdamist. To\u0308o\u0308tuba ho\u0303igatakse va\u0308lja na\u0308dal-paar enne toimumist, seega tasub hoolikalt ja\u0308lgida nii kultuurikava.ee lehte kui ka Lihula raamatukogu sotsiaalmeediakanaleid ja va\u0308lireklaami."}, {"text_idx": "#000011", "text": "Ja\u0308lgi La\u0308a\u0308neranna valla tegemisi Instagramis"}]